FreeWriteAward3: อคน-ผ่านประเทศในความหมาย-ไร้อนาคต
ประเทศนี้ไม่มีชั้น ไม่มีคนบนสวรรค์ในสยามประเทศนี้ไม่มีพระราม ไม่จำเป็นต้องมีพราหมณ์ประเพณีประเทศนี้ไม่มีกบฎ ไม่มีกฏเกณฑ์ให้ใครกดขี่ประเทศนี้ไม่มีอั้งยี่ ไม่จำเป็นต้องมีกระบอกปืนประเทศนี้ไม่มีเส้นแบ่ง ไม่มีภูมิภาคแห่งความขมขื่นประเทศนี้ไม่มีชาติถูกกวาดกลืน ไม่จำเป็นต้องมีผืนปริมณฑลจนรถถังแหกคูประตูค่าย มาค้าขายนาฏกรรมความฉ้อฉลประเทศในความหมายเหมือนร่ายมนตร์ ประชาชนก็ฉิบหายแต่นั้นมามีแต่คนสิ้นหวังคนคลั่งแค้น คลอนแคลนหวั่นสะดุดหัวหลุดบ่ามีแต่คนถูกปิดหูปิดตา และบรรดาอคนให้อลเวงอาละวาดวางเท่เป็นเทวดา ใช้อำนาจอาชญาเข้ากุมเหงกำแหงเหี้ยนไม่เอียนอายน้ำลายตัวเอง เอาลิ้นโง่เขลาละเลงแผ่นดินรานสิทธิเสรีภาพถูกปราบเรียบ สงบเงียบงกงันปีผันผ่านห้าปี มันสนุกสุขสำราญ เสมือนปานโลกันตร์กัปสำหรับเราเปลี่ยนเมืองเคยเห็นเป็นป่าช้า พลเมืองเปลี่ยนมาเป็นแมงเม่าคนทุกข์คนยากมากลำเนา ล้วนบินเข้ากองไฟมันไม่แลจวบรถถังจอดทำเนียบรัฐบาล อคนพลสามานย์ยังแหนแห่ประเทศนี้ไม่มีการเปลี่ยนแปร ประเทศนี้ไม่มีแน่อนาคต
ประเทศนี้ไม่มีชั้น ไม่มีคนบนสวรรค์ในสยามประเทศนี้ไม่มีพระราม ไม่จำเป็นต้องมีพราหมณ์ประเพณีประเทศนี้ไม่มีกบฎ ไม่มีกฏเกณฑ์ให้ใครกดขี่ประเทศนี้ไม่มีอั้งยี่ ไม่จำเป็นต้องมีกระบอกปืนประเทศนี้ไม่มีเส้นแบ่ง
กวีประชาไท,FreeWriteAward3,เมฆครึ่งฟ้า,ดานุชัช บุญอรัญ